
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 219-…/2015
Előterjesztést készítette: Horváth Balázs beruházási ügyintéző
Előterjesztés elkészítésének időpontja: 2015. január 14.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének

2015. január 22-én tartandó munkaterv szerinti ülésére

8. napirendhez

Tárgy: Önkormányzati utak felújításának tervezése
Tisztelt Képviselő-testület!

A csatornázási munkálatok után esedékessé vált az utak vízelvezetésének és burkolatának felújítása, kialakítása. Ezt megelőzően, 2005-ben az önkormányzat a Rosette Bt.-vel elkészíttette az almáskerti településrész egyes utcáinak vízelvezetési tervét, valamint 2007-ben a Design Építőipari Mérnöki Bt.-vel további szőlősnyaralói utcák víz- és útépítési tervét.

Mostani javaslatunk 11 utca felújítására terjed ki, melyek közül – mint fentebb említettem – a többségre már készült terv, azonban miután eltelt 7, illetve 9 év ezeket mindenképpen felül kell vizsgálni, aktualizálni kell, amivel a Design Bt.-t lenne célszerű megbízni, azonban az ügyvezetőt még nem sikerült utolérnünk. (Testületi ülésig igyekszünk intézkedni.)
Ezzel párhuzamosan ugyanakkor megkerestük az SKS Terv Mérnökiroda Kft.-t is, hogy adjon árajánlatot a tervekkel még nem rendelkező utak geodéziai bemérésére, illetőleg víz- és útépítési tervének elkészítésére. 

Összefoglalva az összes javaslattal érintett utcát, és az SKS Terv Mérnökiroda Kft. ajánlata szerinti összegeket az alábbi táblázat mutatja:
	utca
	hossz (fm)
	tervezés

	1. Alkotmány utca
	200
	Terv rendelkezésre áll, felülvizsgálni, aktualizálni szükséges.

	2. Béke utca
	250
	

	3. Erkel Ferenc utca
	1130
	

	4. Forrói út
	475
	

	5. Malom utca
	690
	

	6. Zrínyi utca
	170
	

	7. Balassi Bálint utca
	510
	342 900 Ft

	8. Gárdonyi Géza utca
	380
	292 100 Ft

	9. Iskola utca
	390
	304 800 Ft

	10. Kiskókai utca
	360
	279 400 Ft

	11. Sándor utca
	140
	171 450 Ft

	Összesen:
	4695
	1 390 650 Ft


Amennyiben a Design Bt.-t sikerül utolérnünk, úgy természetesen tőlük is kérünk árajánlatot a tervezésre is, de addig is javasolom, hogy minderre 2 millió forintot különítsünk el a költségvetésben.
Kérem az előterjesztés szíves megtárgyalását, és döntésük meghozatalát. 
…/2015. (I. 22.) ÖKT határozati javaslat

Sülysáp Város Önkormányzatának Képviselő-testülete
1./ a következő utcák 2015. évi felújításáról dönt: Alkotmány, Béke, Erkel Ferenc, Forrói, Malom, Zrínyi, Balassi Bálint, Gárdonyi Géza, Iskola, Kiskókai és Sándor utca.
2./ a szükséges tervfelülvizsgálatra és tervezésre 2 millió Ft összeget különít el az önkormányzat 2015. évi költségvetésében,

3./ felkéri és felhatalmazza a polgármestert a szükséges intézkedések megtételére, a legjobb ajánlat kiválasztására és a tervezési szerződés megkötésére.

Határidő: 1./ azonnal, 2./ költségvetés elfogadása, 3./ 2015.02.28.
Felelős: polgármester

Sülysáp, 2015. január 15.

Horinka László s.k.

polgármester
Láttam!

Sülysáp, 2015. január 15.

Tóth Krisztina s.k.
jegyző 
